tartuNLP/wikipedia-smugri-20251201 huggingface dataset:
LiMu Radio

LiMu Radio on Lahden ammattikorkeakoulun opiskelijoiden ympärivuotista lähetystoimintaa tuottava internet-radiokanava. LiMu Radion nimi viittaa hieman harhaanjohtavasti alkoholittomiin virvokkeisiin, mutta nimen etymologia juontaa juurensa lahtelaiseen jo perinneherkun statuksen ansainneeseen grilliruokaan - lihamukiin. Nimi lyhennettiin Lihamuki Radiosta muotoon LiMu Radio.
Mukana toiminnassa on tällä hetkellä tekniikan, muotoilun ja liiketalouden opiskelijoita. Radiotoiminta ei ole opintoihin kuuluvaa, vaan sitä tehdään vapaaehtoispohjalta. LiMu Radion ensilähetys toteutettiin 26.4.2013, jolloin lainalaittein erittäin epäergonomisessa ja ilmastoimattomassa varastokomerossa tehtiin lahtelaisen kampusradiotoiminnan historiaa. 
Radio on alkuvaiheessa herättänyt kiinnostusta myös perinteisten radioasemien suunnalta. Alkuvaiheen suunnittelussa oli mukana mm. lahtelaiset pitkän linjan radiopersoonat Tapani Ripatti ja Joni Heinonen. LiMu Radio on tarjonnut ohjelma-aikaa myös näille kokeneemmille ammattilaisille ja yhteistyö näyttää jatkuvan myös näissä merkeissä.
Radioaseman toimintaa voisi kuvata sanoilla innostuneisuus, itse tekeminen, monipuolisuus ja anarkia. Lähetyksissä käsitellään herkkiä aiheita, kuten muutoksia suomalaisessa ja lahtelaisessa opiskelijapolitiikassa sekä viimeisimpiä urheilusankareidemme töppäyksiä. Mukana on myös ihmettelyä yleisesti lahtelaisista ilmiöistä. Kanava toimii monikansallisena äänitorvena, sillä toimittajakuntaan on liittynyt myös Lahdessa opiskelevia opiskelijoita mm. Venäjältä sekä Pakistanista.
Lyhyestä olemassaoloajastaan huolimatta LiMu Radio on saanut kansainvälistä näkyvyyttä osallistumalla ensimmäisenä suomalaisena kampusradioasemana College Radio Day -tapahtumaan. Tapahtuman merkittävyyttä kuvasi se, että se sai osakseen mm. presidentti Barack Obaman huomion. 
Keväällä 2014 LiMu Radio osallistui Suomen edustajana World Radio Challenge -tapahtumaan. Tavoitteena tässä tapahtumassa oli tehdä virallinen Guinnessin hyväksymä maailman ennätys kategoriassa Longest marathon for a radio talk show - team. Maailmanennätys jäi LiMu Radiolta tekemättä, mutta tämän hetkinen suomenennätys on lahtelaisten opiskelijoiden Asad Ali, Suzana Bincl, Lauri Kivijärvi ja Miika Mäkitalo hallussa. Tämän hetken suomen ennätys on 60 tuntia.
Hurri (kieli)

Hurri on yleisnimitys jo kauan sitten kadonneelle, Lähi-idässä puhutulle hurrilaisen kansan kielelle. Hurrilaisten uskotaan tulleen Armenian vuoristosta ja levittäytyneen kaakkoiseen Anatoliaan ja pohjoiseen Mesopotamiaan toisen esikristillisen vuosituhannen alussa. Hurrin kieli oli pääosin hävinnyt jo tuhat vuotta ennen ajanlaskun alkua.
Hurri ja sen myöhempi sukulaiskieli urartu muodostavat oman kielikuntansa, hurrilaiset kielet, johon ei kuulu muita tunnettuja kieliä. Niiden ei ole voitu osoittaa olevan sukua indo­eurooppa­laisille, seemiläisille tai millekään muillekaan tunnetuille kielille.
Kushinagar

Kushinagar on kaupunki Intiassa Uttar Pradeshin osavaltiossa 90 kilometrin päässä Nepalin rajasta. Se on tärkeä buddhalainen pyhiinvaelluspaikka, jossa Siddhartha Gautama saavutti parinirvanan sen jälkeen kun hänen ruumiinsa oli kuollut noin vuonna 483 eaa.
Kushinagar oli asumaton ja raunioina yli 500 vuotta ennen kuin englantilaiset löysivät paikan uudelleen 1800-luvun puolivälissä.
Intian vuoden 2011 väestönlaskennan mukaan Kushinagarissa asuu 22 214 asukasta. Heistä 71 prosenttia on uskonnoltaan hindulaisia ja 27 % muslimeita.
Nuori Irlanti

Nuori Irlanti () oli Irlannissa 1840-luvulla toiminut nationalistinen liike. Sen perusti joukko nuoren polven älykköjä, jotka olivat ryhmittyneet "The Nation" -nimisen lehden ympärille. Ryhmän johtajiin kuuluivat lehden keskeisimmät kirjoittajat Charles Gavan Duffy, Thomas Davis ja John Blake Dillon. Nuoren Irlannin liike omistautui Irlannin historian tutkimiselle ja iirin kielen elvyttämiselle. Sen tavoitteena oli kuitenkin Irlannin itsenäisyyden saavuttaminen. Liikkeen radikaalisiipi ryhtyi vuonna 1848 epäonnistuneeseen kapinayritykseen, joka tuhosi koko liikkeen.
"The Nation" -lehden perustivat vuonna nuoret toimittajat 1842 Duffy ja Davis, joista ensinmainittu oli katolinen ja jälkimmäinen protestantti. Lehti oli alkujaan osa Daniel O’Connellin johtamaa niin sanottua repeal-liikettä, joka tähtäsi Irlannin ja Ison-Britannian unionin kumoamiseen. O’Connellin taivuttua brittiviranomaisten vaatimuksiin Clontarfissa vuonna 1843 nuoret kuitenkin pettyivät hänen varovaisuuteensa. Katolinen ja väkivaltaa vastustanut O’Connell tukijoineen syytti "The Nationia" sekularismin tukemisesta ja O’Connellin politiikan vaarantamisesta liian hyökkäävällä esiintymisellä. Davisin kuoltua vuonna 1846 nuoren Irlannin ryhmä irtautui O’Connellin Repeal Association -järjestöstä, sillä vaikka he eivät vastustaneetkaan O’Connellin poliittista strategiaa, he eivät hyväksyneet periaatteellista kieltäytymistä poliittisesta väkivallasta. Repeal Associationin kilpailijaksi he perustivat vuoden 1847 alussa Irlannin konfederaatio -nimisen liikkeen, joka käytännössä ajoi samanlaista rauhanomaista politiikkaa. Tukijakseen se sai vaikutusvaltaisen parlamenttiedustaja William Smith O’Brienin.
Suuren nälänhädän koetellessa Irlantia John Mitchelin johtama radikaalisiipi alkoi irtautua Nuoren Irlannin liikkeestä vuoden 1848 alussa. Ranskassa samana vuonna puhjennut helmikuun vallankumous sai kuitenkin myös liikkeen maltilliset johtajat tilapäisesti radikalisoitumaan. Jyrkkien esiintymisten seurauksena John Russellin johtama Ison-Britannian hallitus päätti kesäkuussa 1848 pidätyttää Irlannin konfederaation johtajat, jolloin O’Brien ryhtyi vastentahtoisesti johtamaan kapinaa. Vaatimattomaksi jäänyt aseellinen kansannousu Tipperaryssa kukistettiin viikossa. Liikkeen johtajat vangittiin ja tuomittiin kuolemaan, joskin tuomiot muutettiin karkotuksiksi Tasmaniaan. Myöhemmin O’Brien ja eräät muut päästettiin palaamaan Irlantiin.
Ra-ta ta-ta

Ra-ta ta-ta on Anna Abreun single, joka julkaistiin 11. huhtikuuta 2014. Kappale on ensimmäinen singlejulkaisu artistin 30. toukokuuta 2014 julkaistulta "V"-albumilta. Kappaleen on tuottanut Jonas W. Karlsson ja Hank Solo.
Singlen kanssa samana päivänä julkaistiin myös kappaleen musiikkivideo, jonka on ohjannut Hannu Aukia. Videolla nähtävien tanssiliikkeiden ja moukarin vuoksi sitä on verrattu Miley Cyruksen musiikkivideoihin. Musiikkivideota katsottiin julkaisuviikonloppunsa aikana yli 300 000 kertaa.
Hausjärven kirkko

Hausjärven kirkko on Hausjärven seurakunnan kirkkorakennus Hausjärven kirkonkylässä. Kirkon rakensi Martti Tolpo ja se valmistui vuonna 1789. Kirkko sijaitsee vanhojen Helsingistä, Hämeenlinnasta ja Porvoosta tulevien maanteiden risteyksen tuntumassa. Kunnan suurimpaan taajamaan Oittiin on matkaa runsaat viisi kilometriä, Hikiälle pari kilometriä ja Ryttylään vajaat kymmenen kilometriä.
Kirkko on tyypiltään päätytornillinen pitkäkirkko, jossa on molemmilla sivuilla matalammat ja kapeammat kylkiäiset. Alttaripääty on ulkoviisteinen ja alttarin takana on omassa sakarassaan sakaristo.
Kirkkoa on korjattu monesti viimeisin suuri peruskorjaus tehtiin vuosina 2010–2011. Lämmönlähteeksi vaihdettiin maalämmitys, kirkko maalattiin ulkoa ja sisältä ja sen esteettömyyttä parannettiin. Kuorissa alttari otettiin irti seinästä, saarnastuoli sai katoksen ja alttaritaulun ympärille tuli pilasterit ja ornamentti taulun päälle. Kirkon alttaritaulu on taidemaalari Robert Wilhelm Ekmanin ”Jeesuksen ylösnousemus”.
Moottoripyöräilyn Grand Prix -kausi 1961

Moottoripyöräilyn Grand Prix -kausi 1961 on järjestyksessään 13. ratamoottoripyöräilyn MM-sarjan kausi. Osakilpailuja ajettiin 11 kappaletta viidessä eri luokassa.
MM-pisteet.
Vain kuusi parasta kilpailua laskettiin loppupisteisiin 125cc-, 250cc-, 350cc- ja 500cc-luokissa, sivuvaunullisissa neljä parasta kilpailua.
Moottoripyöräilyn Grand Prix -kausi 1962

Moottoripyöräilyn Grand Prix -kausi 1962 on järjestyksessään 14. ratamoottoripyöräilyn MM-sarjan kausi. Osakilpailuja ajettiin 11 kappaletta kuudessa eri luokassa.
MM-pisteet.
50cc-, 125cc-, 250cc- luokissa loppupisteisiin laskettiin kuusi, 350cc- ja 500cc- luokissa viisi, ja sivuvaunullisissa neljä parasta kilpailua loppupisteisiin.
Operaatio Kutuzov

Operaatio Kutuzov oli toisessa maailmansodassa Neuvostoliiton vastahyökkäys Saksan operaatio Zitadelleen. Operaatio oli nimetty Mihail Kutuzovin mukaan, joka pysäytti Napoleonin sotaretken Venäjälle vuonna 1812. Operaatio alkoi 12. heinäkuuta 1943 ja päättyi Neuvostoliiton voittoon 18. elokuuta. Operaation seurauksena Neuvostoliitto valtasi takaisin Orjolin kaupungin ja Orjolin mutkan saksalaisilta.
Martti Vainio (taiteilija)

Martti Vainio (20. lokakuuta 1921 Koski Tl – 28. lokakuuta 2001) oli suomalainen taidemaalari ja kuvanveistäjä.
Vainio syntyi pienviljelijäperheeseen ja hankki elantonsa rakennusmaalarina. Vuosina 1948–1951 hän kävi Turun Taideyhdistyksen piirustuskoulun, jonka jälkeen hän opiskeli kuvanveistoa koskelaissyntyisen professori Yrjö Liipolan ohjauksessa.
Martti Vainio maalasi öljyväreillä enimmäkseen koskelaisia jokimaisemia, näkymiä kellotapulista ja myllymiljööstä. Veistokset olivat pääasiassa naisfiguureita ja muotokuvia valettuna kipsiin tai pronssiin. Myös puu oli Martti Vainiolle mieluinen materiaali. Kosken kunnantalon valtuustosalissa on hänen veistämänsä Härkätie-aiheinen haapareliefi (koko 620 × 120 cm).
Martti Vainio piti lukuisia yksityisnäyttelyitä kotipaikkakunnallaan Yrjö Liipolan taidemuseossa, jonka toteutuksessa hän oli ollut Yrjö Liipolan luottohenkilö. Ennen kuolemaansa Martti Vainio lahjoitti Kosken Tl kunnalle 27 maalausta ja 30 veistosta.
Merkittävin kilpailu, johon Vainio osallistui oli marsalkka Mannerheimin ratsastajapatsaskilpailu. Vainio kuului mm. Turun Taiteilijaseuraan ja Loimaan Taideseuraan. Hän toimi 20 vuoden ajan Someron kansalaisopiston taidepiirien opettajana.
Multimediakonsultit

Multimediakonsultit oli turkulainen rockyhtye, joka toimi 2000-luvun alkuvuosista noin vuoteen 2011 ja levytti kolme albumia.
Multimediakonsulttien jäsenet työskentelivät it- ja media-alalla ja yhtyeen laulut kertovatkin nykyajan työelämästä: koodaajista, pätkätyöstä, turhista palavereista ja vieraantumisesta. Desibeli.netin Tero Lyytikäisen ja Mika Rothin mukaan heidän musiikkinsa on ”omituinen yhdistelmä Alivaltiosihteerin virallista jäyhyyttä ja Lapinlahden Lintujen luovaa hulluutta”. Yhtyeen tuotantoa kuvailtiin myös ”moderniksi työväenmusiikiksi” tai ”valkokauluspunkiksi”.
Yhtyeen kokoonpano oli melkein sama kuin 1990-luvun alussa toimineessa ryhmässä Jyrki Kuri &amp; Kommunistit. Siihen kuuluivat alun perin Manne Santala (basso, ammatiltaan lomakesuunnittelija), Mikko Kuusto (kitara, mikrotukihenkilö), Riku Ahlsten (kitara, äänittäjä), Jura Sivonen (rummut, mediainsinööri) ja Jarmo Lundgren (laulu ja rytmikitara, multimediasuunnittelija) 
 Sanoituksia yhtyeelle teki myös muun muassa Miska Rantanen. Yhtyeen tulkinnassa Rauno Lehtisen Georg Otsille säveltämästä ”Kun päättyy työ” -kappaleesta vieraili laulusolistina Helge Kontio, ja kakkosalbumin yhdellä raidalla lauloi Tuula Amberla.
Yhtyeen jäsenet olivat haastateltavina Ylen "Voimala"-kulttuuriohjelmassa elokuussa 2005. Jakson esittelyteksti kuului ”Saame-rapia, pätkätyöläisjumppaa ja Multimediakonsulttien toimistorockia. Kaksi–kolmekymppiset virittelevät vastarannan verkostoja riistoyhteiskunnalle”.
Yhtye tuotti lauluistaan myös monia musiikkivideoita, usein mustavalkoisia. Vierailevan solistin Helge Kontion laulama cover-versio Rauno Lehtisen ja Juha Vainion kappaleesta ”Kun päättyy työ” sekä sen 1970-luvun työläisrealismia henkivä video saivat kehuja "Levyraadissa" toukokuussa 2005 ja sijoittuivat jakson kakkossijalle.
Albany (Australia)

Albany on satamakaupunki Australian lounaiskulmassa, Länsi-Australian osavaltion etelärannikolla. Albanyssä oli 29 369 asukasta vuoden 2016 väestönlaskennassa.
Etymologia.
Kun asutus perustettiin vuonna 1826, sen nimeksi annettiin Frederick Town prinssi Frederickin, Yorkin ja Albanin herttuan, kunniaksi. Vuonna 1831 asutus siirtyi Swan Riverin siirtokunnan hallintaan ja kenraaliluutnantti James Stirling nimesi sen uudelleen Albanyksi.
Alueen nimi Menang-kansan Nyungar-kielellä on Kinjarling, jonka on sanottu tarkoittavan "runsaan paikan" tai "sateen paikan". Vuonna 2020 Albanyn kaupunki aloitti virallisen kaksoisnimeämishankkeen, jonka myötä Kinjarling tuotiin näkyvämmin esiin Kaupungin alkuperäiskansojen nimenä.
Liikenne.
Albanyssa toimii paikallinen kaupunkibussipalvelu, jota operoi Swan Transit nimellä TransAlbany. Palvelussa on viisi kaupunkilinjaa. Albanysta on tieyhteys Perthiin useilla reiteillä: Walpole ja Bunburyn kautta, Katanningin ja Northamin kautta, Kojonupin ja Williamsin kautta. Transwa-bussit liikennöivät myös Jerramungupiin, Ravensthorpeen ja Hopetouniin.
Rex Airlines, kansallinen riippumaton alueellinen lentoyhtiö, operoi 23 viikkovuoroa Perthin ja Albanyn lentokentän välillä käyttäen 34-paikkaisia Saab 340 - potkuriturbiinikoneita.
Albany Progress -matkustajajuna liikennöi Perthistä Albanyyn vuoteen 1978 asti. Rautatieasema avattiin uudelleen matkailuneuvontakeskukseksi vuonna 1994.
SolarCity

SolarCity Corporation on yhdysvaltalainen aurinkoenergiaan ja rakennusten energiatehokkuuskonsultointiin ja -remontointiin erikoistunut yritys. Yrityksen pääliiketoimintana on asentaa aurinkopaneeleja rakennusten katoille. Yritys tarjoaa asiakkailleen leasing-aurinkopaneeleja, jotka asennetaan asiakkaan katolle ja asiakas maksaa kiinteää, ennustettavaa kuukausimaksua aurinkopaneelien käytöstä. Vuonna 2014 SolarCity on esitellyt lainatuotteen, jossa lainan takaisinmaksu on sidottu aurinkopaneelin sähköntuotantoon. 
Yrityksellä on 6312 työntekijää (2014). 
Tesla osti yhtiön 2016.
Historia.
SolarCityllä on käytössä talon sisällä kehitetty ohjelmisto, jota hyödynnetään aurinkopaneelien asennusten ja luvituksen seuraamiseen. Lisäksi yrityksen ohjelmistolla seurataan jokaisen asennetun yksittäisen aurinkopaneelin sähköntuotantoa ja muodostetaan sähköntuotannosta raportteja, joita asiakas voi käydä katselemassa yrityksen verkkosivuilla tai mobiilisovelluksella.
Tytäryhtiöt ja yritysostot.
Paramount Solar.
SolarCity on ostanut aurinkoenergiaan erikoistuneen suoramarkkinointiyritys Paramount Solarin vuonna 2013. Kauppasumma oli 120 miljoonaa dollaria.
Zep Solar.
SolarCity on ostanut vuonna 2013 Zep Solar -yrityksen, jolla oli patentteja erityiseen aurinkopaneelien kuljetus- ja asennustelineeseen. Zep Solarin teline oli laajasti käytössä aurinkoenergia-alalla ennen yritysostoa. Kauppasumma oli 158 miljoonaa dollaria.
Silevo.
SolarCity on ostanut vuonna 2014 aurinkokennovalmistaja Silevon, joka omisti patentit edistykselliseen aurinkokennoteknologiaan. Yritys aikoo rakentaa tuotantokapasiteetiltaan yhden gigawatin suuruisen tuotantolaitoksen Buffaloon, New Yorkin osavaltioon. Kauppasumma oli osakkeina 200 miljoonaa dollaria ja sen lisäksi 150 miljoonaa dollaria, jos kustannus- ja volyymitavoitteet saavutetaan.
Laikko

Laikko on noin 300 asukkaan kylä Rautjärven kunnassa, jonka ydin on aikoinaan syntynyt Laikon rautatieaseman ympärille. Matkaa kuntakeskukseen Simpeleelle on noin 12 kilometriä.
Laikon kyläalue käsittää Kekäleniemen, Lahdenkylän, Latvajärven, Metsäkylän, Niran, Pajarinkylän, Punasvaaran ja Väärämäen alueet.
Kylässä sijaitsee yksi Suomen suurimmista lähteistä, Laikon eli Ylimmäisen lähde. Talvisodan aikana Laikossa toimi Laikon lentokenttä, jolle on pystytetty vuonna 2001 paljastettu muistomerkki.
Kesän maku

Kesän maku on mainos- ja muita tilauselokuvia ohjanneen Asko Tolosen ainoa pitkä näytelmäelokuva vuodelta 1975.
Tolosen ja Kerttu-Kaarina Suosalmen käsikirjoitus perustui vapaasti Irene Hammarin (oik. Maire Harme) 1962 ilmestyneeseen romaaniin "Saari", joka kuvasi kesänviettoa Utön saarella. Myös elokuva kuvattiin pääosin siellä, mutta myös Nötössä, Jurmossa ja Helsingissä.
Elokuvasta on jäänyt elämään Esa Helasvuon säveltämä laulu ”Kesän maku”, jonka Pepe Willberg levytti Pertti Reposen sanoittamana. Elokuvassa teema kuullaan Helasvuon yhtyeen instrumentaalisovituksena.
"Kesän maun" kuvasi luontokuvaajana tunnettu Markku Lehmuskallio lähes pelkästään luonnonvalolla. Kuvausapulaisena toimi Matti Pellonpää, jolla on myös kreditoimaton sivuosa elokuvassa varusmies Hessuna.
Juoni.
Sairaanhoitaja Liisa palaa töihin lapsuutensa varuskuntasaarelle, jossa hänestä lapsena huolehtinut Pappa yhä asuu. Liisa rakastuu varusmies Ekiin. Tästä seuraa mustasukkaisuuskuvioita Ekin, Liisan vierailulle tulevan poikaystävän Lassen ja majakanvartija Pekan kesken. Pappa saa sydänkohtauksen ja haetaan helikopterilla mantereelle hoitoon.
Vastaanotto.
Kriitikot pitivät elokuvaa sympaattisena ja kauniisti kuvattuna, mutta näkivät etenkin käsikirjoituksessa puutteita jotka jättivät hahmot ja kerronnan ohueksi. "Helsingin Sanomien" Paula Talaskiven mielestä monet kohtaukset jäävät kesken ja kehittymättä. Saman lehden televisiosivulla vuonna 1978 Mauri Taviola piti ongelmana kokemattoman näyttelijän ja kokeneen ohjaajan yhteispeliä sekä hieman kikkailevaa kuvausta, mutta koki lopputuloksessa olevan aitoa ”elokuvan makua”, kuitenkin ilman yleisöä sytyttävää kunnon kipinää.
Jill

Jill on pääasiassa englannin­kielisissä maissa esiintyvä naisen etunimi, lyhentymä nimestä Juliana tai Julia.
Nimi on jonkin verran käytössä Suomessakin ja on vuoden 2019 loppuun mennessä annettu 160 henkilölle.
 Vuodesta 2015 lähtien Jillin nimipäivä on suomen­ruotsalaisen kalenterin mukaan 12. huhtikuuta.
Best Buy

Best Buy on yhdysvaltalainen maailman suurin kuluttajaelektroniikan ja kodinkoneiden vähittäiskauppayritys, jolla on kauppaketjuja ja toimipisteitä Yhdysvaltojen lisäksi Kanadassa, Meksikossa, Britanniassa ja Kiinassa. Best Buy on elektroniikka-alan esimerkki niin sanotusta "category killer" -yrityksestä: niin suuresta erikoiskauppayrityksestä, että muiden saman tuotealan kauppiaiden on vaikea kilpailla sen kanssa valikoiman laajuudessa tai hintojen edullisuudessa.
Yrityksen perustivat Richard M. Schulze ja Gary Smoliak vuonna 1966 audioalan erikoistavarakauppana nimeltä "Sound of Music". Vuonna 1983 yritys uudelleennimettiin ja -brändättiin yrityksenä, jonka fokus on kuluttajaelektroniikassa. Yrityksellä oli 180 000 työntekijää vuonna 2013.
Best Buy -yhtiön tytäryhtiöitä ja muita ketjuja ovat "CinemaNow"-tilauselokuvapalvelu, "Geek Squad" -tietokonetukipalvelu, "Magnolia Audio Video", "Pacific Sales", "Cowboom, Audiovisions", Kiinassa toimiva "Jiangsu Five Star Alliance" -ketju sekä Kanadan suurin elektroniikkaketju "Future Shop".
Vuonna 2013 Best Buy oli Yhdysvaltain 12. suurin vähittäiskauppa liikevaihdolla mitattuna.
Selfie (kappale)

Selfie (virallisesti #SELFIE) on yhdysvaltalaisen DJ-duo The Chainsmokersin yksi tunnetuimmista kappaleista, vuodelta 2014.
Tuotanto.
Chainsmokers-duo sai kappaleen kasaan puolessa tunnissa. Kaksikko teki taustan ensin, ja saivat sen jälkeen idean lisätä naisäänen, joka sanoo "Let me take a selfie". Kappaleen idean takana oli myös "Eat Sleep Rave Repeat"-kappale. Kappaleen on tarkoitus olla ironinen ja huumoripitoinen. Alex Pall on kertonut, pilke silmäkulmassa, kirjoittaneensa kappaleen olevan tarina intohimosta, rakkaudesta, kostosta ja sydänsurusta, viitaten päättyneeseen parisuhteeseensa.
Vastaanotto.
Selfie sai erittäin suurta huomiota ympäri maailmaa. Se on ollut yksi nopeammin nousevista kappaleista, myyden yli 180 000 sähköistä kopiota. Kappaleen viraalimarkkinointia on arvosteltu, mutta on juuri sen avulla noussut sosiaalisen median puhutuimmiksi aiheiksi. Musiikkivideolla nähdään monia julkisuudenhenkilöitä, mm. David Hasselhoff ja Ian Somerhalder. Musiikkivideo sai edellä mainitunkin vuoksi nopeasti katsojamääriä, ja on rikkonut 50 miljoonan katsojamäärän. Musiikkivideon ovat ohjanneet Taylor Stephens ja Ike Love Jones.
Suomessa kappale nousi virallisen singlelistan ensimmäiselle sijalle 14. listaviikollaan, oltuaan sitä ennemmin vain kaksi viikkoa listalla.
Toyota Mirai

Toyota Mirai (jap. "tulevaisuus") on Toyotan FCV-konseptimallin pohjalta kehittelemä vetyhybriditekniikalla toimiva henkilöauto, ja yksi maailman ensimmäisistä sarjatuotantoisista vetyhybrideistä. Ensimmäinen oli Hyundai ix35 Fuel Cell. Mirai esiteltiin joulukuussa 2014 Los Angelesin autonäyttelyssä ja se tulee myyntiin Japanissa huhtikuussa 2015, myöhemmin myös Euroopassa ja Yhdysvalloissa. Auton toimintamatka yhdellä tankkauksella on noin 500 kilometriä ja hinta 7 miljoonaa jeniä, eli noin 50 000 euroa.
Tekniikka.
Auto perustuu vetyhybriditekniikkaan eli on sarjahybridi, jossa sähkö tuotetaan vedyllä. Mirai on lisäksi täyshybridi, eli polttokenno ei ole jatkuvasti käytössä vaan on pienen kuormituksen aikana, silloin kun lisäsähköä ei tarvita, sammutettuna. Auto hyödyntää TFCS (Toyota Fuel Cell System) -tekniikkaa. Tämä autossa käytettävä polttokenno tuottaa 114 kilowatin eli 155 hevosvoiman tehon, ja teho on riittävä tuottamaan varasähköä talolle. Autoon saakin lisävarusteena ulkoisen virtayksikön, johon auton voi kytkeä sähkökatkoksen aikana ja tuottaa polttokennolla asuntoon sähköä. Autoon tankataan vetyä, joka ilmanottoaukkojen kautta tulevan ilman hapen kanssa tuottaa sähköä kemiallisella reaktiolla polttokennostossa ja muodostaa vettä, joka poistuu pakoputken kautta.Polttokennon tuottama sähkö johdetaan akkuun ja moottoriin.
Vetytekniikan yleistyminen.
Esiteltyään Mirain Toyota vapautti 5680 vetytekniikkaan liittyvää patenttia vapaaseen käyttöön. Näistä 1 970 koskee polttokennoja, 3 350 kennojen ohjelmistoja ja 290 autojen vetytankkeja. Lisäksi vapautettiin 70 vedyn tankkausasemien patenttia. Toyota kuitenkin edellyttää patentteja käyttöönottavilta yrityksiltä sopimuksen, jossa varmistetaan patenttien käyttötarkoitus. Patentit ovat käytettävissä vuoden 2020 loppuun asti.
Muotoilu.
Auto on neliovinen sedan, jonka ilmettä hallitsevat suuret ilmanottoaukot auton keulassa. Niiden reunalla sijaitsevat auton päiväajovalot. Auton värivaihtoehdot ovat sininen, valkoinen, harmaa ja musta.
Myynti ja valmistus.
Toyota luovutti ensimmäisen Mirain Japanin pääministerille Shinzo Abelle, ja 19. päivään tammikuuta 2015 mennessä autosta oli tullut 1 500 tilausta, joista 60 % Japanin viranomaisilta. Tämä ylittää huomattavasti Toyotan Miraille asettaman 400 auton kuukausitavoitteen. 
Auton myynti on ollut niin paljon Toyotan arviota suurempi, että Toyota on joutunut kasvattamaan tuotantomäärää. Tästä huolimatta nykyisellä tahdilla osa jo nyt auton ostaneista saa Mirainsa vasta vuoden 2016 lopulla.
Toyota on ilmoittanut tavoitteekseen rakentaa 2000 Miraita vuonna 2016 ja 3000 vuonna 2017. Tokion kaupunki aikoo tukea vetyautojen yleistymistä noin 330 miljoonalla eurolla ja rakentaa 35 vetyautoille sopivaa tankkausasemaa.
Maailmanlaajuisesti Miraita myytiin 5300 kappaletta vuonna 2017, joista 2900 myytiin Yhdysvaltoihin, 2100 Japaniin ja 200 Eurooppaan.
1, 2 Step

1, 2 Step on Ciaran ja Missy Elliottin kappale Ciaran Goodies-debyyttialbumilta. Ciaran ja Missy Elliottin sanoittama ja Jazze Phan tuottama kappale julkaistiin Yhdysvalloissa albumin toisena singlenä 23. lokakuuta 2004 sekä kansainvälisesti vuoden 2005 toisella kvartaalilla. Se pääsi maailmanlaajuisesti lukuisilla listoilla kymmenen parhaan joukkoon, mukaan lukien Saksassa, Uudessa-Seelannissa ja Isossa-Britanniassa. Kappale on voimakkaasti inspiroitu 1980-luvun elektronisen musiikin tuotannosta. Koko kappaleella Ciara antaa kuvauksen siitä, miltä kappaleen biitti tuntuu kun hän vaatii juhlaseuruetta tanssimaan musiikin tahdissa. "1, 2 Step" sijoittui Billboardin Top 100 Songs Of the Decade-listan 59. sijalle. Yhdysvalloissa kappale saavutti Billboard Hot 100 -listan toisen sijan sekä pysyi siellä seitsemän viikkoa.
Kappale sisältää myös Missy Elliottin käyttämässä interpolointijaetta Teena Marien kappaleesta "Square Biz".
Henri Malundama

Henri Malundama (s. 8. kesäkuuta 1995 Tampere) on suomalainen jalkapalloilija, joka edustaa Veikkausliigassa pelaavaa FC Hakaa. Malundaman pelipaikka on vasen laitapuolustaja tai laitalinkki. Hänellä on sekä kamerunilaisia että kongolaisia sukujuuria.
Tampereella syntynyt Malundama edusti lähes koko junioriuransa TKT:tä. Vuonna 2010 hän kävi Valioliigassa tuolloin pelanneen Blackburn Roversin harjoitusleirillä. Vuonna 2013 Malundama siirtyi Kakkosessa pelanneeseen TPV:hen, jota hän ehti edustaa kahdeksan ottelun verran, ennen kuin Ykkösessä pelannut Ilves osti nuoren pelaajan. Malundama osui heti debyyttiottelussaan Ilveksen paidassa Tammelan stadionilla. Kaudella 2013 hän pelasi seitsemän ottelua, joissa hän teki kaksi maalia. Kaudella 2014 otteluita kertyi jo 18, mutta maaleja ei tullut yhtään. Kaudeksi 2015 Ilves nousi Veikkausliigaan, mutta Ilves vuokrasi hänet Kakkosessa pelanneen AC Kajaanin riveihin. 
Kaudeksi 2016 Malundama siirtyi Valkeakoskelle FC Hakan riveihin. Sen jälkeen hän on ollutkin Hakan vakiokokoonpanossa puolustuslinjoilla. Hän oli mukana nostamassa Hakaa kaudella 2019 Veikkausliigaan ja pelasi kaudella 2020 Hakan Veikkausliigajoukkueessa ja pelasi kaikki 22 ottelua.
Malundama on edustanut Suomea kolmesti alle 15-vuotiaiden maajoukkueessa 2010.
Carl David Skogman

Carl David Skogman (26. lokakuuta 1786 Pernaja – 20. helmikuuta 1856 Tukholma) oli suomalaissyntyinen Ruotsin talouspolitiikkaan vahvasti vaikuttanut valtiosihteeri ja vapaaherra.
Skogmanin isä oli Pernajan kirkkoherra Jacob Skogman ja äiti Maria Magdalena Starck, äitinsä puolelta hän kuului Serlachius- ja Nylander-sukuihin. Skogman opiskeli Turun akatemiassa ja auskultoi Turun hovioikeudessa. Virkauransa hän aloitti vuonna 1804 siviilitoimituskunnan kanslistina Tukholmassa, ja vuonna 1809 hänestä tuli kauppa- ja finanssitoimikunnan sihteeri. Tässä toimessa hän teki useita matkoja, muun muassa Englantiin, Länsi-Intiaan, Yhdysvaltoihin ja Ruotsin hallussa olleelle Guadaloupe-saarelle. Hän omaksui matkoillaan liberaalit raha- ja tullipolitiikan periaatteet ja osallistui niiden toteuttamiseen Ruotsissa. Hänellä oli useita tehtäviä hoidettavanaan, kuten ylipostitirehtööri, kauppakollegion presidentti, konvoijikommissariaatin puheenjohtaja ja useiden eri komiteoiden jäsen 1820- ja 1830-luvuilla. Vuonna 1819 hänestä tuli valtiosihteeri ja vuonna 1826 hänet aateloitiin. Samana vuonna Skogman koki toisaalta valtiosihteerinä Ruotsin valtion talousromahduksen. Skogmanin rahapolitiikkaa arvostelivat sekä kuningas että oppositio. Vuoden 1838 katulevottomuuksien seurauksena hän erosi valtiosihteerin virastaan ja jättäytyi kokonaan kauppakollegion työhön. Vapaaherraksi kirjallisuutta ja taiteita harrastanut Skogman korotettiin vuonna 1854. Nuoruudenmuistelmansa "Minnen af lediga stunder" hän oli julkaissut jo 1846.
Skogman oli Ruotsin akatemian jäsen vuodesta 1847.
Skogmanin puoliso vuodesta 1817 oli Ulrika Scharp.
Walk Along

Walk Along on alankomaalaislaulaja Trijntje Oosterhuisin kappale, joka edusti Alankomaita Eurovision laulukilpailussa 2015. Kappaleen ovat kirjoittaneet Oosterhuisin ystävä, laulaja-lauluntekijä Anouk sekä ruotsalainen lauluntekijä Tobias Karlsson.
Kappale ei päässyt kymmenen parhaan joukkoon ensimmäisessä semifinaalissa, eikä siten päässyt finaaliin.
Australian avoin tennisturnaus 2015 – naisten kaksinpeli

Li Na voitti turnauksen vuosi sitten, mutta lopetti uransa vuoteen 2014. Tällä kertaa turnauksen voitti Serena Williams.
Sijoitetut pelaajat.
&lt;ol start="17"&gt;
&lt;li&gt; Carla Suárez Navarro "(1. kierros)
&lt;li&gt; Venus Williams "(puolivälierät)
&lt;li&gt; Alizé Cornet "(3. kierros)
&lt;li&gt; Samantha Stosur "(2. kierros)
&lt;li&gt; Peng Shuai "(4. kierros)
&lt;li&gt; Karolína Plíšková "(3. kierros)
&lt;li&gt; Anastasija Pavljutšenkova "(1. kierros)
&lt;li&gt; Garbiñe Muguruza "(4. kierros)
&lt;li&gt; Barbora Záhlavová-Strýcová "(3. kierros)
&lt;li&gt; Elina Svitolina "(3. kierros)
&lt;li&gt; Svetlana Kuznetsova "(1. kierros)
&lt;li&gt; Sabine Lisicki "(1. kierros)
&lt;li&gt; Casey Dellacqua "(2. kierros)
&lt;li&gt; Varvara Lepchenko "(3. kierros)
&lt;li&gt; Zarïna Dïas "(3. kierros)
&lt;li&gt; Belinda Bencic "(1. kierros)
Australian avoin tennisturnaus 2015 – miesten kaksinpeli

Stanislas Wawrinka oli turnauksen puolustava voittaja. Tällä kertaa turnauksen voitti Novak Đoković.
Sijoitetut pelaajat.
&lt;ol start="17"&gt;
&lt;li&gt; Gaël Monfils "(2. kierros)
&lt;li&gt; Gilles Simon "(3. kierros)
&lt;li&gt; John Isner " (3. kierros)
&lt;li&gt; David Goffin "(2. kierros)
&lt;li&gt; Aleksandr Dolgopolov "(1. kierros)
&lt;li&gt; Philipp Kohlschreiber "(2. kierros)
&lt;li&gt; Ivo Karlović "(2. kierros)
&lt;li&gt; Richard Gasquet "(3. kierros)
&lt;li&gt; Julien Benneteau "(1. kierros)
&lt;li&gt; Leonardo Mayer "(2. kierros)
&lt;li&gt; Pablo Cuevas "(1. kierros)
&lt;li&gt; Lukáš Rosol "(2. kierros)
&lt;li&gt; Jérémy Chardy "(2. kierros)
&lt;li&gt; Santiago Giraldo "(2. kierros)
&lt;li&gt; Fernando Verdasco "(3. kierros)
&lt;li&gt; Martin Kližan "(2. kierros, luovutti)
Dwight Gayle

Dwight Devon Boyd Gayle (s. 17. lokakuuta 1989 Walthamstow) on englantilainen jalkapalloilija, joka edustaa Valioliigassa pelaavaa Newcastle Unitedia. Oikeajalkainen Gayle on pelipaikaltaan hyökkääjä.
Nuorena Arsenal FC:n akatemiassa pelannut ja sieltä erotettu Gayle aloitti uransa vuonna 2009 Stanstedin riveissä. Hän pelasi alasarjajoukkueessa vuoteen 2011 asti. Vuonna 2011 Gayle siirtyi Englannin kakkosliigassa pelanneeseen Dagenham &amp; Redbridgeen, jota hän edusti vuosina 2011–2013 vain 18 kertaa. Noissa otteluissa syntyi seitsemän maalia. Pääosan ajastaan Dagenham &amp; Redbridgen riveissä Gayle vietti lainalla muissa seuroissa. Vuodet 2011–2012 hän edusti Bishop's Stortfordia, jossa hän teki 42 pelissä 29 maalia, ja vuodet 2012–2013 Englannin mestaruussarjassa pelannutta Peterborough Unitedia, jossa yhdeksässä pelissä syntyi seitsemän osumaa.
Nuo maalit vakuuttivat Peterboroughin seurajohdon, ja Gayle siirtyikin pysyvästi seuraan tammikuussa 2013. Puolen vuoden aikana Gayle teki Peterboroughille Mestaruussarjassa 20 pelissä kuusi osumaa. Heinäkuussa 2013 Gayle siirtyi Valioliigaan nousseeseen Crystal Palaceen, jossa hän teki pääsarjadebyyttinsä elokuussa 2013 Tottenhamia vastaan. Ensimmäinen maali syntyi niin ikään elokuussa 2013 Sunderlandia vastaan. Ensimmäisellä Valioliiga-kaudellaan Gayle teki seitsemän osumaa. Kaudella 2014–2015 hän onnistui maalinteossa 25 pelissä viisi kertaa ja kaudella 2015–2016 16 ottelussa kolme kertaa.
Kesällä 2016 Gayle siirtyi Newcastle Unitediin. Kaudella 2016–2017 hän pelasi mestaruussarjassa 32 ottelua ja teki niissä 23 maalia, muun muassa kaksi hattutemppua. Hän oli sarjan maalintekijätilastossa jaetulla toisella sijalla. Kaudella 2017–2018 Newcastle pelasi Valioliigaa ja Gayle pelasi 35 ottelua, joissa hän teki kuusi maalia. Kauden 2018–2019 hän pelasi lainalla mestaruussarjan West Bromwich Albionissa. Hän pelasi yksi nousukarsintaottelu mukaan lukien 40 ottelua ja teki niissä 24 maalia. Hän oli sarjan maalintekijätilastossa jaetulla neljännellä sijalla. Kaudella 2019–2020 hän pelasi Newcastlen joukkueessa 20 valioliigaottelua ja teki niissä neljä maalia.
Evelina Settlin

Evelina Settlin (s. 5. kesäkuuta 1992) on ruotsalainen maastohiihtäjä. Seuratasolla Settlin edustaa Hudiksvalls IF:ää.
Settlin debytoi maastohiihdon maailmancupissa maaliskuussa 2012 Drammenin sprintissä. Tuolloin hän sijoittui sijalle 47. Ensimmäistä kertaa Settlin sijoittui 30 parhaan joukkoon maailmancupin osakilpailussa joulukuussa 2013, kun hän oli Tour de Skin sprintissä Oberhofissa yhdestoista. Kymmenen parhaan joukkoon hän sijoittui ensimmäisen kerran oltuaan yhdeksäs Rukan perinteisen hiihtotavan sprintissä Nordic Opening -tapahtumassa marraskuussa 2015. Parhaimmillaan hän on sijoittunut etappikilpailun osuudella neljänneksi Lillehammerin vapaan hiihtotavan sprintissä marraskuussa 2018. Yksittäisessä maailmancupin kilpailussa hän on ollut parhaimmillaan kahdeksas Davosin vapaan sprintissä joulukuussa 2018.
Settlin on osallistunut kaksiin nuorten MM-kilpailuihin. Vuonna 2012 hän voitti Erzurumista hopeaa niin vapaan hiihtotavan sprintistä kuin viestistä. Alle 23-vuotiaiden MM-kilpailuissa hän on ollut mukana kolme kertaa. Parhaimmillaan hän on sijoittunut neljänneksi 10 kilometrin vapaan hiihtotavan kilpailussa 2015. Seefeldin MM-kilpailuissa 2019 hän sijoittui yhdistelmäkilpailussa 13:nneksi.
Round and Round

”Round and Round” on Tinkara Kovačin esittämä kappale, joka oli Slovenian edustuskappale vuoden 2014 Eurovision laulukilpailussa. Kappaleen on säveltänyt Raay ja sen ovat sanoittaneet Kovač itse, Slovenian vuoden 2013 euroviisuedustaja Hannah Mancini ja Tina Piš. Kappaleessa lauletaan sekä englannin että sloveenin kieltä. Kovač soittaa kappaleessa huilusoolon. 
”Round and Round” selviytyi viimeisenä eli kymmenentenä maana toisesta semifinaalista finaaliin kerättyään 52 pistettä. Finaalissa se oli toiseksi viimeinen eli 25. saatuaan yhdeksän pistettä, joista kahdeksan tuli Montenegrolta ja yksi Makedonialta.
UCI World Tour 2015

UCI World Tour 2015 oli järjestyksessään viides UCI World Tour -kilpailusarjan kausi. Sarja alkoi Australiassa järjestettävällä Tour Down Under -kilpailulla 20. tammikuuta ja päättyi Pohjois-Italiaan, Lombardian ympäriajoon, 4. lokakuuta. 
Kilpailut.
Pekingin ympäriajoa, jota ei enää järjestetä, lukuun ottamatta kaikki vuoden 2014 World Touriin kuuluneet kilpailut sisältyivät myös vuoden 2015 sarjaan.
Lähde: UCI
Lopullinen pistetilanne.
"Päivitetty 5.10.2015"
Lähde: UCi
Ile Jokinen (radiotoimittaja)

Ilkka ”Ile” Jokinen (s. elokuu 1966) on suomalainen toimittaja ja radiojuontaja, joka on työskennellyt muun muassa Radio Novassa. Hän on kirjoittanut kirjan "Pyöräbongari", joka ilmestyi vuonna 2011.
Jokinen työskenteli Radio Novalla vuodesta 1997 lähtien, kunnes hänet irtisanottiin yt-neuvotteluissa helmikuussa 2016.
Jokinen on yksi toukokuussa 2016 aloittaneen radioaseman Helmiradion juontajista. Aseman omistaa Sanoma-konserni.
 Elokuun lopulla 2018 "Ilta-Sanomat" uutisoi hänen eronneen Helmiradion palveluksesta. Huhtikuussa 2020 "Keskisuomalainen" uutisoi Jokisen olevan yksi uuden Jyväskylässä aloittavan radiokanavan Radio Keskisuomalaisen juontajista.
Jokinen on opiskellut Turussa Paasikivi-Opistossa tiedotusopin linjalla ja Laajasalon opiston radiolinjalla Helsingissä. Ennen radiouraansa hän työskenteli toimittajana muun muassa sanomalehti "Turun Sanomissa" ja kaupunkilehti "Turkulaisessa".
Aulanko (albumi)

Aulanko on Sanin 10. lokakuuta 2014 julkaistu kolmas sooloalbumi. Albumin on tuottanut Janne Saksa. Albumi ei ole sijoittunut lainkaan Suomen viralliselle albumilistalle.
Singlet.
Albumin ensimmäinen single ”Versoava juuri” julkaistiin 6. tammikuuta 2014, josta on julkaistu myös Kimi Nordströmin ohjaama musiikkivideo. Huhtikuussa 2014 albumilta julkaistiin singlenä Sanin ja Veeti Kallion duettokappale ”Niin käyvät kahdestaan”.
5. syyskuuta singlenä julkaistiin kappaleet ”Aulanko” sekä ”Jää”. Jälkimmäisestä julkaistiin Tommi Lepolan ohjaama musiikkivideo vuoden 2015 alussa. Video on kuvattu Tampereella sijaitsevan tornihotellissa ja sen läheisyydessä.
Mohamed Ali Moncer

Mohamed Ali Moncer (s. 28. huhtikuuta 1991 Sfax) on tunisialainen jalkapalloilija. Hyökkäävänä keskikenttäpelaajana pelaava Moncer edustaa Tunisian pääsarjassa pelaavaa CS Sfaxienia.
Seurajoukkueura.
Moncer aloitti pääsarjauransa kaudella 2010–2011 CS Sfaxienin riveissä. Hän oli saavuttaa jo tulokaskaudellaan CAF Confederation Cupin mestaruuden Sfaxienin riveissä, mutta joukkue hävisi loppuottelussa FUS Rabatille 3–2. Kaudella 2012–2013 Moncer oli voittamassa Tunisian mestaruutta.
Maajoukkueura.
Moncer pelasi ensimmäisen maaottelunsa Tunisian paidassa 11. tammikuuta 2015 Algeriaa vastaan.
Afrikan-mestaruuskisat 2015.
Moncer pelasi ensimmäiset arvokisansa vuoden 2015 Afrikan kisoissa. Hän teki kisojen avausottelussa 1–0 maalin Kap Verdea vastaan.
Deontay Wilder

Deontay Leshun Wilder (s. 22. lokakuuta 1985 Tuscaloosa, Alabama) on yhdysvaltalainen raskaansarjan ammattilaisnyrkkeilijä.
Wilder voitti 17. tammikuuta 2015 WBC-liiton MM-titteliottelussa kanadalaisen Bermane Stivernen yksimielisellä pistevoitolla. Hänestä tuli ensimmäinen yhdysvaltalainen raskaan sarjan maailmanmestari sitten Shannon Briggsin, joka menetti tittelinsä kesäkuussa 2007.
Stiverne-ottelu oli myös Wilderin vuonna 2008 alkaneen ammattilaisuran ensimmäinen ottelu, joka ei päättynyt keskeytykseen. Kaikki aiemmat 32 ammattilaisotteluaan hän oli voittanut jo ennen tuomariston päätöstä.
Wilder puolusti mestaruuttaan 1. joulukuuta 2018 Los Angelesissa Tyson Furya vastaan ja ottelu päättyi ratkaisemattomaan, jolla tuomiolla Wilder säilytti mestaruutensa. Tuomarien pisteet olivat 115–111, 110–114 ja 113–113. Wilder löi ottelun aikana Furyn kahdesti lattiaan. Wilder ja Fury ottelivat uudelleen 22. helmikuuta 2020 ja 9. lokakuuta 2021. Fury voitti molemmat ottelut ja WBC-liiton maailmanmestarin tittelin.
Wilderin amatööriuran suurin saavutus oli olympiapronssi Pekingin olympialaisissa 2008. Wilder on kertonut nuorempana ihailleensa Muhammad Alia ja Thomas Hearnsia.
Wilder pidätettiin 14. kesäkuuta 2017 marihuanan hallussapidosta Tuscaloosassa Yhdysvalloissa.
Wilderin voitti 15. lokakuuta 2022 Barclay Centerissä New Yorkissa suomalaisen Robert Heleniuksen 12-eräiseksi suunnitellun ottelun ensimmäisessä erässä tyrmäyksellä ajassa 2.57.
Sinä ansaitset kultaa

”Sinä ansaitset kultaa” on Jari Sillanpään kappale hänen syyskuussa 2014 julkaistulta "Rakkaudella merkitty mies" -nimiseltä studioalbumiltaan. Singlenä kappale julkaistiin lokakuussa 2014. Kappaleen ovat säveltäneet Petri Somer sekä Aku Rannila, ja sen on sanoittanut Saara Törmä.
Sillanpää ei alun perin halunnut levyttää kappaletta lainkaan kuultuaan siitä tehdyn demoversion. Kappaleen sanoittanut Saara Törmä oli lukenut 7 päivää -lehdessä julkaistun Sillanpään parisuhteen päättymisestä kertovan artikkelin, jonka väitteet artisti itse oli kiistänyt. Lopulta Sillanpää kuitenkin päätyi levyttämään kappaleen soitettuaan sitä aluksi ystävilleen, jotka saivat artistin mielen muuttumaan.
Kappaleesta on julkaistu Numi Nummelinin ohjaama musiikkivideo, joka on kuvattu F1-veneilijä Sami Seliön kotitalossa Helsingissä.
Kappaleesta on muodostunut yksi Sillanpään viime vuosien suurimmista hiteistä. Singlelistalla ”Sinä ansaitset kultaa” sijoittui parhaimmillaan 13:nneksi (1/2015). Latauslistalla kappale nousi listan ensimmäiseksi kahdeksi viikoksi viikoilla 51–52/2014. Radiosoittolistalla kappale ylsi neljänneksi.
Leonard Åström

Aksel Leonard ”Lenna” Åström (7. maaliskuuta 1883 Oulu – 16. toukokuuta 1939 Bryssel, Belgia) oli suomalainen diplomaatti.
Åströmin vanhemmat olivat merikapteeni Axel Mikael Åström ja Maria Åström. Hän pääsi ylioppilaaksi Oulun ruotsalaisesta lyseosta 1902 ja opiskeli Helsingin yliopistossa valmistuen filosofian kandidaatiksi 1909 ja maisteriksi 1910. 
Åström oli oululaisen sanomalehti Kalevan toimittajana ja osakkaana 1904–1906, kauppaoppilaitoksen opettajana Kotkassa 1910–1916 ja Tampereella 1916–1917 sekä Tampereen kauppakamarin asiamiehenä 1918. Hän toimi kauppa- ja teollisuushallituksen kauppaopetuksen ylitarkastajana 1919 ja ulkoasiainministeriön kauppapoliittisen osaston päällikkönä 1919–1921. Tämä jälkeen Åström oli lähettiläänä Washingtonissa 1921–1934 ja samalla lähettiläänä Havannassa 1929–1934. Viimeksi Åström oli lähettiläänä Haagissa ja Brysselissä 1938–1939. Hän ampui itsensä Brysselissä toukokuussa 1939.
Teoksia.
Nimellä "L. Åström":
Aleksandar Vučić

Aleksandar Vučić (, s. 5. maaliskuuta 1970) on serbialainen poliitikko ja Serbian presidentti toukokuusta 2017 lähtien. Hän on toiminut myös Serbian pääministerinä huhtikuusta 2014 presidenttikautensa alkuun asti ja tätä ennen varapääministerinä sekä puolustusministerinä. Vučić edustaa kansalliskonservatiivista Serbian edistyspuoluetta (SNS). Jugoslavian hajoamisen aikaan Vučić oli Suur-Serbiaa ajavan radikaalipuolueen aktiivi. Hän kuitenkin siirtyi maltillisempaan SNS:ään.
Serbiassa on Vučićin kaudella ollut itsevaltaisia piirteitä. Ulkopoliittisen instituutin tutkijan Emma Hakalan mukaan valta-asemassa olevat henkilöt ovat Vučićin valitsemia ja hänen liittolaisiaan, ja kaikki merkittävät mediat raportoivat Vučićin näkökulmasta. Hallitusta johtava pääministeri Ana Brnabić on sivuroolissa presidenttiin nähden. Joulukuusta 2018 lähtien Serbiassa on ollut presidenttiä vastaan jokaviikkoisia mielenosoituksia, joihin osallistuu useiden eri poliittisten suuntausten kannattajia. Vučić sanoi tuolloin, ettei antaisi opposition vaatimuksille periksi, ”vaikka kaduilla olisi viisi miljoonaa ihmistä”.
1990-luvun nuorena radikaalinationalistina Vučić oli Suur-Serbian kannattaja ja länsivastainen. Bosnian sodan yhteydessä vuonna 1995 hän julisti: ”jokaista tapettua serbiä kohti me tapamme sata muslimia”. Sittemmin Vučić on katunut nuoruutensa kantoja ja sanonut kannattavansa lähentymistä Euroopan unionin kanssa.
Vučić valittiin vuoden 2022 presidentinvaalissa jatkokaudelle 58,59 prosentin ääniosuudella. Vucicia vastaan on osoitettu Serbiassa mieltä vuoden 2025 alkupuolella. Häntä pidetään Venäjä-mielisenä, ja hänen hallintoaan on syytetty kansalaisyhteiskunnan tukahduttamisesta, korruptiosta ja ääniaseiden käytöstä mielenosoittajia vastaan. Serbian liberaaliin oppositioon kuuluvan kansainvälisten asioiden sihteeri Natan Albaharin mukaan Vučić on astunut autokraatin roolista diktaattorin saappaisiin ja joka ei ole kiinnostunut Euroopasta vaan kohtelee EU:ta "pankkiautomaattina".
Anna Rukko

Anna Rukko (s. 16. huhtikuuta 1996) on suomalainen hyväntekijä ja vuoden 2014 lapsuusteko-palkinnon saaja. Anna Rukko nousi julkisuuteen saatuaan kutsun vuoden 2014 itsenäisyyspäivän linnanjuhliin. Hän oli linnanjuhlien nuorin osallistuja. Hän on kerännyt tähän mennessä Uusi Lastensairaala 2017 -hankkeelle rahaa yli 63 000 euroa myymällä itse tekemiään koruja Facebookissa. Rukko on itse sairastanut melanoomaa ja ollut Lastensairaalassa potilaana.
Luottamustoimet.
Rukko valittiin vuoden 2014 seurakuntavaaleissa sekä Tapiolan seurakunnan seurakuntaneuvostoon että Espoon seurakuntayhtymän yhteiseen kirkkovaltuustoon. Hän on kirkkovaltuuston nuorin jäsen. Hänet valittiin vuoden 2017 kuntavaaleissa Espoon kaupunginvaltuustoon kokoomuksen listalta 617 äänellä. Hän on valtuuston nuorin jäsen.
Hugo Niskanen

Hugo Olavi Niskanen (8. syyskuuta 1920 Kaavi – 4. joulukuuta 2014) oli suomalainen kestävyysjuoksija.
Niskanen sijoittui 10 000 metrin juoksussa 19:nneksi Helsingin olympialaisissa 1952 ajalla 30.59,6. Kalevan kisoista hän saavutti 5 000 metrin juoksussa pronssia vuosina 1951 ja 1953 sekä 10 000 metrillä kultaa 1951, hopeaa 1948, 1952 ja 1954 ja pronssia 1955. Maaotteluissa hän edusti Suomea kolmesti. 
Niskasen ennätys 5 000 metrillä oli 14.35,8 ja 10 000 metrillä 30.28,0. Hän edusti Outokummun Partiota.
Eesti Muusikaauhinnad

Eesti Muusikaauhinnad (EMA) on vuosittain Virossa järjestettävä gaala, jossa palkitaan virolaisen musiikkialan henkilöitä. Gaalassa valitaan muun muassa vuoden nais- ja miessolisti, vuoden yhtye ja vuoden musiikkivideo. Gaala on järjestetty vuodesta 1998 alkaen.
Palkitut vuosittain.
Genrepalkinnot on jaettu eri vuosina eri perustein joko parhaalle yhtyeelle tai albumille.
Entiset palkinnot.
Albumitaide
Artisti
Levy-yhtiö
Radiohitti
Tanssihitti
Tanssiyhtye
Tuottaja
Ulkomaalainen artisti
Yleisön suosikki
Morten Tyldum

Morten Tyldum (s. 1967) on norjalainen elokuvaohjaaja.
Tyldum sai parhaan ohjauksen Oscar-ehdokkuuden ensimmäisestä englanninkielisestä elokuvastaan, vuonna 2014 ensi-iltansa saaneesta "The Imitation Gamesta".
Kurejoki

Kurejoki on kylä Alajärvellä. Kylän läpi virtaa samanniminen joki Alajärvestä Lappajärveen. Kylässä toimii Ylikylän koulu (alakoulu), Järviseudun ammatti-instituutin Kurejoen toimipiste sekä kyläyhdistys. Alueella on ollut ihmisasutusta jo kivikaudella.
Vuonna 2011 Kurejoki muodosti vielä oman taajamansa. Sittemmin taajama on kasvanut yhteen Alajärven keskustaajaman kanssa.
Kurejoki (joki)

Kurejoki on Etelä-Pohjanmaalla Alajärvellä sijaitseva 19 kilometriä pitkä joki, joka virtaa Alajärvestä Lappajärveen. Joen niska sijaitsee Alajärven taajamassa ja se kulkee Kurejoen kylän peltomaiseman halki. Veden laatu on luokiteltu välttäväksi. Silti joella myös kalastetaan.
Vesistöviranomaisten Internetissä tarjoamassa VALUE-vesistöpalvelussa saadaan Kurejoen valuma-alueeksi 713 neliökilometriä. Kun siitä vähentää pois Alajärven valuma-alueen, jää Kurejoen alueen pinta-alaksi 230 neliökilometriä. Se muodostuu Kurejoen lähialueen ojista ja sivujokien valuma-alueiden yhteispinta-alasta.
Ilkka Välimäki

Ilkka Aimo Tapio Välimäki (21. maaliskuuta 1939 Pori – 30. marraskuuta 2014 Raisio) oli suomalainen lastenlääkäri ja Turun yliopiston professori. 
Ilkka Välimäen vanhemmat olivat liikkeenharjoittaja Aimo Välimäki ja Anni Heinonen. Välimäki kirjoitti ylioppilaaksi Tyrvään yhteiskoulusta Vammalasta vuonna 1958, valmistui Helsingin yliopistosta lääketieteen lisensiaatiksi vuonna 1965 ja väitteli lääketieteen ja kirurgian tohtoriksi vuonna 1969.
Välimäki opiskeli 1960-luvulla Kanadassa ja työskenteli 1980-luvulla Britanniassa Oxfordissa John Radcliffin yliopistosairaalassa vierailevana professorina. Turun yliopistossa ja Turun yliopistollisessa keskussairaalassa hän työskenteli lastentautien klinikalla apulaisopettajana, apulaisprofessorina ja professorina. Hän oli 1976–1998 sydäntutkimusaseman johtaja ja lääketieteellisen tiedekunnan dekaani 1998–2001. Hänen tutkimusalaansa olivat kliininen fysiologia, sydän- ja verisuonitautien ehkäisy ja urheilulääketiede.
Välimäen harrastuksia olivat surrealistinen taide ja heraldiikka. Hän suunnitteli useita sukuvaakunoita.
KDM Agdlek (Y386)

KDM Agdlek (runkonumero Y386) oli Tanskan laivaston Agdlek-luokan kutteri.
Valmistus.
Alus tilattiin Svendborg Shipyard Limitediltä, missä köli laskettiin 6. heinäkuuta 1973. Se laskettiin vesille vielä samana vuonna 30. lokakuuta ja valmistui 12. maaliskuuta 1974.
Palvelus.
Aluksen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Se poistettiin palveluksesta ja myytiin julkisella pakkohuutokaupalla 23. huhtikuuta 2008 2 725 000 Tanskan kruunulla.
KDM Agpa (Y387)

KDM Agpa (runkonumero Y387) oli Tanskan laivaston Agdlek-luokan kutteri.
Valmistus.
Alus tilattiin Svendborg Shipyard Limitediltä, missä köli laskettiin 2. marraskuuta 1973. Se laskettiin vesille 15. maaliskuuta 1974 ja valmistui vielä samana vuonna 14. toukokuuta.
Palvelus.
Aluksen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Se poistettiin palveluksesta ja myytiin julkisella pakkohuutokaupalla 25. maaliskuuta 2009 1 400 000 Tanskan kruunulla.
KDM Tulugaq (Y388)

KDM Tulugaq (runkonumero Y388) oli Tanskan laivaston Agdlek-luokan kutteri.
Valmistus.
Alus tilattiin Svendborg Shipyard Limitediltä, missä köli laskettiin 22. toukokuuta 1978. Se laskettiin vesille vielä samana vuonna 20. syyskuuta ja aloitti 17. toukokuuta 1979 koeajot. Alus valmistui 26. kesäkuuta.
Palvelus.
Heinäkuusta elokuuhun 1982 alus oli Grönlannissa osana Royal Flotillaa. Sen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Alus oli 2015 edelleen palveluksessa.
Kioski (uutispalvelu)

Yle Kioski on Yleisradion uuden journalismin palvelu, joka tekee verkkovideoita nuorelle kohderyhmälle. Palvelu toimii alustoilla, joita etenkin nuoret seuraavat. Kioski julkaisee sisältöjä lähes päivittäin Instagramissa, YouTubessa, Facebookissa, Twitterissä, Yle Areenassa ja televisiossa.
Kioski koostuu useasta eri toimituksesta. Yhteiskuntatoimitus julkaisee journalistisia sisältöjä Journal-kanavalla YouTubessa ja Instagram-tilillä. Lisäksi yhteiskuntatoimitus tekee lyhytdokumentteja ja All X Panel -keskustelusarjaa. Life-toimitus tekee humoristista sisältöä Instagramiin ja Youtubeen. Lisäksi Kioski tekee tiede-, peli- ja ruokasisältöjä.
Tekijöidensä mukaan Kioski tarttuu päivän aiheisiin ”ennakkoluulottomasti, pönöttämättä ja intohimolla”.
Historia.
Kioski luotiin vuoden 2015 alussa tavoittamaan Ylelle vaikeaa nuorta kohderyhmää sekä kokeilemaan uusia tapoja paketoida uutis- ja ajankohtaissisältöä uusille alustoille.
Kioski toimi aikaisemmin televisiossa Yle TV2:lla. "Kioskin" ensimmäisellä tuotantokaudella televisiossa tehtiin viitenä päivänä viikossa suoria lähetyksiä. Toisella kaudella "Kioskissa" toistui arkipäivisin viisi eri ohjelmaa: Aleksi's wonderland, Kaarlen maailma, Mamu-Suomi-Mamu, Marjan vallassa ja Rakelin kuplassa.
Toiminta.
Nykyisin Kioski toimii osana Ylen nuorten luovia sisältöjä Instagramissa, Tiktokissa ja YouTubessa sekä tietenkin Yle Areenassa. Televisio-ohjelmana julkaistuja yksittäistuotantoja esitetään yhä, esimerkkinä viihdeohjelma Gogin kantabaari.
Kioskilla on oma uutisia Instagramiin ja TikTokiin jakava tili, jonka tavoitteena on tehdä vaikeaselkoisista aiheista ymmärrettäviä ja saavutettavia nuorille yleisöille.